DIE LEWE TUSSEN TWEE TUINE - LewenSentrum Alberton
DIE LEWE TUSSEN TWEE TUINE
DIE LEWE TUSSENIN
PRAAT OOR DIE LEWE TUSSENIN
Die lewe tussen twee Desembers
Die lewe tussen jonk en oud
Die lewe tussen wie ek was en wie ek wil wees (Egipte en die Beloofde Land)
Die lewe tussen dood en opstanding
Die lewe tussen die twee volmaakte
Open 21:1-8 (DB) Ek sien toe 'n splinternuwe hemel en aarde. Die aarde, soos ons dit ken, het verdwyn en die hemel, soos ons dit ken, was nie meer daar nie. Ek sien toe ook hoe God sy stad, die nuwe Jerusalem, uit die hemel laat afkom. Die stad was pragtig, soos 'n bruid wat haar vir haar bruidegom mooigemaak het. Ek hoor toe 'n harde stem sê: "God bly nou by en tussen die mense; ja, Hy gaan saam met hulle bly. Hulle sal sy mense wees. Hy sal hulle God wees en by hulle wees. As daar trane oor hulle wange loop, sal God self dit afdroog. Niemand sal meer daar doodgaan nie. Niemand sal hartseer wees of pyn ken nie. Hierdie slegte dinge van voorheen sal vir ewig en altyd verby wees." Die Een wat op die troon sit, sê toe: "Kyk mooi, Ek maak alles nuut!" Verder sê Hy: "Skryf dit neer. Hierdie woorde kan mense maar glo, want dit is waar! Wat Ek gesê het, het gebeur. Alles begin by My en Ek besluit waar alles gaan eindig. Ek is die begin en die einde. As iemand geestelik dors is, sal Ek vir hom sorg. Ek sal vir hom water gee wat 'n mens se geestelike dors les en hom vir ewig laat leef. Dit alles is gratis. Die persoon wat enduit as Christen volhou, sal soos 'n egte kind al hierdie dinge van My erf. Dit is my ooreenkoms. Ek sal vir hom God wees, en hy sal my kind wees. "Maar 'n see van brandende vlamme en swael wag vir ander mense: dit is daardie lafhartige mense wat nie na My luister nie. Hulle doen die vieslikste dinge. Hulle gee nie om om ander mense dood te maak nie. Hulle slaap rond en doen seksuele dinge wat 'n mens nie behoort te doen nie. Om nie eens te praat van hoe hulle afgode dien en soos towenaars allerhande geestelike magte vir hulle eie voordeel probeer manipuleer nie. Dit is ook hulle wat so lieg. Nou ja, vir hulle wag daar geen toekoms nie, net die tweede dood."
Jou diepste begeerte en verlange is om terug te keer na Eden – na die beeld en gelykenis van Christus.
Gen 3:5 (DB) "God is net bang. Hy weet as julle daarvan eet, sal julle oë oopgaan en sal julle soos Hy word. Julle sal dan goed en kwaad uit mekaar kan ken."
NOU LEEF ONS IN DIE STRYD TUSSEN DIE TWEE TUINE
Gen 3:16-19 (DB) Vir die vrou het Hy gesê: "Wanneer jou kinders gebore word, sal jou pyn ondraaglik wees. Elke kind sal in die allergrootste pyn gebore word. Jy sal ook altyd na jou man bly verlang, hy sal jou oorheers." Vir die man het Hy gesê: "Omdat jy na jou vrou geluister het en van die verbode vrugte geëet het, sal die grond vervloek wees ter wille van jou: jy sal jou lewe lank bitter hard moet werk. Niks groei van nou af meer vanself uit die aarde nie. As jy iets wil oes, sal jy hard, baie hard, daarvoor moet werk. "En dan sal daar ook nog oral dorings en onkruid groei. Jy sal die plante van die veld moet eet. Met sweet en met harde werk sal jy 'n lewe uit die grond moet maak. So sal jy moet aanhou totdat jy dood is, totdat jy geword het soos die stof waaruit jy gemaak is. Onthou, jy is van stof gemaak en eendag sal jy ook maar weer net stof word."
Gen 3:14 (DB) Die Here God sê toe vir die slang: "Omdat jy dit gedoen het, is jy vervloek. Van al die wilde diere, ja, van almal in die dierewêreld sal dit met jou die heel slegste gaan. Op jou maag sal jy seil en stof sal jy eet jou hele lewe lank.